laion/Wikipedia-Exotic huggingface dataset:
স্বামী বিশুদ্ধানন্দ

স্বামী বিশুদ্ধানন্দ, (১৩ জুন ১৮৮৩ ― ১৬ জুন ১৯৬২) ছিলেন রামকৃষ্ণ  মিশনের অষ্টম অধ্যক্ষ। তাঁর জন্ম বেঙ্গল প্রেসিডেন্সির বর্তমানের হুগলি জেলার গুড়াপ গ্রামে। পিতা হেমচন্দ্র রায় এবং মাতা কিরণবালা দেবী। শৈশবেই তার পিতামাতার মৃত্যু হয়। ১৯০৪ খ্রিস্টাব্দে তিনি শ্রীরামকৃষ্ণের প্রতি আকৃষ্ট হন কলকাতার  মেটকাফ হলে প্রাপ্ত ম্যাক্সমুলারের লেখা "রামকৃষ্ণ―হিজ লাইফ অ্যান্ড সেইংস" বইটিতে রামকৃষ্ণের দিব্য জীবন ও বাণী পড়ে। নিয়মিত শুরু হয় দক্ষিণেশ্বরে যাতায়াত। পরিচয় হয় শ্রীরামকৃষ্ণের ভাইপো রামলাল চট্টোপাধ্যায় ও কথামৃতকার শ্রীম ও স্বামি-শিষ্য-সংবাদ' প্রণেতা শরচ্চন্দ্র চক্রবর্তীর সঙ্গে। তাদের কাছ থেকে শ্রীশ্রীমা সম্পর্কে জেনে দুই বন্ধু খগেন (পরবর্তীতে স্বামী শান্তানন্দ) ও গিরিজাকে (পরবর্তীতে স্বামী গিরিজানন্দ) সঙ্গে  নিয়ে চলে যান জয়রামবাটী। ১৯০৬ খ্রিস্টাব্দের ১৬ই ডিসেম্বর তারা মায়ের প্রথম দর্শন লাভ করেন। চিরস্নেহময়ী জননীর অহৈতুকী ভালোবাসা হৃদয়ঙ্গম করায় তার মনে পার্থিব জীবন ত্যাগ করার তাগিদের সাথে সাথে  সন্ন্যাসীর জীবন যাপনের অনুভব জাগ্রত হল। অবশেষে ১৯০৭ খ্রিস্টাব্দের ২৯শে জুলাই অন্য দুজন গুরুভাইয়ের সাথে তিনি শ্রীশ্রীমার কাছে দীক্ষা নেন, সন্ন্যাসের বস্ত্র ও আশীর্বাদ লাভ করেন। কিছু দিন মাদ্রাজে অবস্থানের পর ১৯৪৭ খ্রিস্টাব্দে স্বামী বিশুদ্ধানন্দ রামকৃষ্ণ মিশনের সহ-অধ্যক্ষ হন এবং তার প্রিয় স্থান বারাণসীতে থাকেন। স্বামী শঙ্করানন্দের প্রয়াণ হলে, তিনি রামকৃষ্ণ মিশনের অধ্যক্ষ হন ১৯৬২ খ্রিস্টাব্দের ৬ই মার্চ। স্বামী বিশুদ্ধানন্দ স্বাভাবিক ভাবেই খুব প্রেমময় ছিলেন। আর ছিলেন শ্রীশ্রীমায়ের সার্থক সন্তান। তার মধ্যে মাতৃভাবের বিশেষ বিকাশ হয়েছিল। তিনি সততই মাতৃস্নেহে, সহানুভূতিতে, অন্যের সমস্যার প্রতি সহানুভূতিশীল ছিলেন। আধ্যাত্মিক বিষয়ে অনর্গল বক্তব্য রেখে ভক্তবৃন্দের সদর্থক উপদেশ প্রদান করতেন। সেই উপদেশমালা "সৎপ্রসঙ্গ" শীর্ষক পুস্তিকায় প্রকাশিত হয়েছে। স্বামী লোকেশ্বরানন্দ তাঁর এক গ্রন্থে উল্লেখ করেছেন যে, তিনি বিশুদ্ধানন্দজীর কাছে যত বারই গিয়েছেন, ততবারই ফিরে এসেছেন এক আশ্চর্য অনুভব নিয়ে। তার মনে হয়েছে যে, তিনি এসেছেন মায়ের কাছে। তার এই অভিজ্ঞতার অনেক পরে, শ্রীসারদা মঠের এক প্রবীণা সন্ন্যাসিনী কথায় কথায় স্বামী লোকেশ্বরানন্দকে বলেছিলেন- "স্বামী বিশুদ্ধানন্দজী পুরুষ শরীরে মা ছিলেন।" স্বামী বিশুদ্ধানন্দ প্রোস্টেটের সমস্যায় ভুগছিলেন। ১৯৬০ খ্রিস্টাব্দে তার প্রাথমিক অপারেশন হয়। শেষে ১৯৬২ খ্রিস্টাব্দের ১৩ ই জুন আরো একবার অপারেশন হয়। ১৬ ই জুন সকাল ন'টায় মহাসমাধিতেই তিনি পার্থিব শরীর পরিত্যাগ করেন। প্রথম খণ্ড, স্বামী লোকেশ্বরানন্দ (২০১৯)। শতরূপে সারদা। কলকাতা: রামকৃষ্ণ মিশন ইনস্টিটিউট অফ কালচার। পৃষ্ঠা ২১১। আইএসবিএন 978-81-8584-311-7।  "শ্রীশ্রীমায়ের কাছ থেকে গৈরিক বস্ত্র স্বামী গিরিজানন্দ"। ২০২১-১০-১৬ তারিখে মূল থেকে আর্কাইভ করা। সংগ্রহের তারিখ ২০২১-১০-১৫।  "Swami Visuddhananda (ইংরাজীতে)"। সংগ্রহের তারিখ ২০২১-১০-১৫।  রামকৃষ্ণ মঠ ও মিশন: অধ্যক্ষের সাইট - বিশুদ্ধানন্দ (১৬ জানুয়ারি ২০০৮ তারিখে আর্কাইভ করা)
একজন হিন্দুর প্রতি চিঠি

একজন হিন্দুর প্রতি চিঠি (ইংরেজি: A Letter to a Hindoo) হলো ল্যেভ তল্‌স্তোয় কর্তৃক ১৯০৮ সালের ১৪ ডিসেম্বর তারকনাথ দাসকে লেখা একটি চিঠি। উপনিবেশিক শাসন থেকে ভারতের স্বাধীনতার জন্য বিখ্যাত রুশ লেখক এবং চিন্তাবিদের সমর্থন চেয়ে দাসের পাঠানো দুটি চিঠির জবাবে এটি লেখা হয়। চিঠিটি ভারতীয় সংবাদপত্র Free Hindustan এ প্রকাশিত হয়েছিলো। চিঠির কারণে তরুণ মোহনদাস করমচাঁদ গান্ধী ১৯০৯ সালে গান্ধীর নিজস্ব দক্ষিণ আফ্রিকান সংবাদপত্র Indian Opinion এ চিঠিটি পুনরায় মুদ্রণের অনুমতি চেয়ে বিশ্ববিখ্যাত টলস্টয়কে চিঠি লিখেছিলেন। মোহনদাস গান্ধী সেই সময় দক্ষিণ আফ্রিকায় অবস্থান করেছিলেন এবং সবেমাত্র তাঁর আজীবন কর্মীজীবন শুরু করেছিলেন। এরপর তিনি ভারতে পাঠানো মূল ইংরেজী কপি থেকে চিঠিটি নিজে অনুবাদ করেন। চিঠিটি সম্পর্কে তল্‌স্তোয় যুক্তি দিয়েছেন যে শুধুমাত্র ভালোবাসার নীতির মাধ্যমে ভারতীয়রা উপনিবেশিক শাসন থেকে স্বাধীনতা লাভ করতে পারে। তল্‌স্তোয় দেখলেন পৃথিবীর সকল ধর্মে প্রেমের আইন প্রবল, এবং তিনি যুক্তি দিয়েছিলেন যে প্রতিবাদ, ধর্মঘট, এবং শান্তিপূর্ণ প্রতিরোধের অন্যান্য রূপে প্রেমের আইনের ব্যক্তিগত, অহিংসাবাদ প্রয়োগই বিকল্পসহিংস বিপ্লব। ধারণাগুলি শেষ পর্যন্ত ১৯৪৭ সালে ভারতীয় স্বাধীনতা আন্দোলনের চূড়ান্ত পর্যায়ে সফল প্রমাণিত হয়েছিল। চিঠিটিতে তল্‌স্তোয় স্বামী বিবেকানন্দের রচনার কথা উল্লেখ করেছেন। চিঠিটির সঙ্গে তল্‌স্তোয়ের মতামত, প্রচার, এবং তাঁর ১৮৯৪ পুস্তক The Kingdom of God Is Within You, অহিংসা প্রতিরোধে মোহনদাস গান্ধীর মতামত তৈরি করতে সাহায্য করেছে। চিঠিটি গান্ধীকে প্রাচীন তামিল নৈতিক সাহিত্য তিরুক্কুরালর সাথে পরিচয় করিয়ে দেয়, যা তল্‌স্তোয় 'হিন্দু কুরাল' বলে উল্লেখ করেছিলেন। গান্ধী তখন কারাগারে থাকাকালীন কুরাল অধ্যয়ন শুরু করেন। তারকনাথ দাস স্বামী বিবেকানন্দ Parel, Anthony J. (২০০২), "Gandhi and Tolstoy", M. P. Mathai; M. S. John; Siby K. Joseph, Meditations on Gandhi : a Ravindra Varma festschrift, New Delhi: Concept, পৃষ্ঠা 96–112, সংগ্রহের তারিখ ২০১২-০৯-০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tolstoy, Leo (১৪ ডিসেম্বর ১৯০৮)। "A Letter to A Hindu: The Subjection of India-Its Cause and Cure"। The Literature Network। The Literature Network। সংগ্রহের তারিখ ১২ ফেব্রুয়ারি ২০১২। THE HINDU KURAL উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mohan Lal (১৯৯২)। Encyclopaedia of Indian Literature: Sasay to Zorgot। Sahitya Akademi। আইএসবিএন 978-81-260-1221-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: A Letter to a Hindu এল. টলস্টয়ের লেখা একটি চিঠি, এম. গান্ধীর ভূমিকাসহ এ লেটার টু এ হিন্দু, লিখেছেন এল. টলস্টয়, যার ভূমিকা লিখেছেন গান্ধী
দ্য জাপানিজ ওয়াইফ (হরিপ্রভা তাকেদা)

দ্য জাপানিজ ওয়াইফ প্রথম জাপান ভ্রমণকারী বাঙ্গালী নারী হরিপ্রভা তাকেদাকে নিয়ে নির্মিত একটি চলচ্চিত্র। এটি ২০১২ সালে প্রদর্শনের জন্য অবমুক্ত করা হয়। জাপান ফাউন্ডেশনের সহায়তায় এটি নির্মাণ করা হয়েছে। এটি একটি পূর্ণদৈর্ঘ্য চলচ্চিত্র। ১৯১২ সালে হরপ্রভার জাপান গমনের শতবর্ষ উদযানক্রমে এই চলচ্চিত্র তৈরীর উদ্যোগ গ্রহণ করা হয়েছিল। ১৯১২-১৩ সালে জাপান ভ্রমণের ভিত্তি করে হরপ্রভা একটি ভ্রমণকাহিনী রচনা করেন। ১৯১৫ সালে এই ভ্রমণ কাহিনী বঙ্গমহিলার জাপান যাত্রা নামে প্রকাশিত হয়। এই গ্রন্থের ভিত্তিতে “দ্য জাপানিজ ওয়াইফ” এর চিত্রনাট্য রচনা করা হয়েছে॥ দ্য জাপানিজ ওয়াইফ প্রথম জাপান ভ্রমণকারী বাঙ্গালী নারী হরিপ্রভা তাকেদাকে নিয়ে নির্মিত একটি চলচ্চিত্র। এটি ২০১২ সালে প্রদর্শনের জন্য অবমুক্ত করা হয়। জাপান ফাউন্ডেশনের সহায়তায় এটি নির্মাণ করা হয়েছে। এটি একটি পূর্ণদৈর্ঘ্য চলচ্চিত্র। ১৯১২ সালে হরপ্রভার জাপান গমনের শতবর্ষ উদযানক্রমে এই চলচ্চিত্র তৈরীর উদ্যোগ গ্রহণ করা হয়েছিল। ১৯১২-১৩ সালে জাপান ভ্রমণের ভিত্তি করে হরপ্রভা একটি ভ্রমণকাহিনী রচনা করেন। ১৯১৫ সালে এই ভ্রমণ কাহিনী বঙ্গমহিলার জাপান যাত্রা নামে প্রকাশিত হয়। এই গ্রন্থের ভিত্তিতে “দ্য জাপানিজ ওয়াইফ” এর চিত্রনাট্য রচনা করা হয়েছে॥ হরিপ্রভা তাকেদা ১৮৯০ সালে তিনি জন্মগ্রহণ করেন ঢাকার জেলার খিলগাঁও এলাকায় জন্মগ্রহণ করেন। হরিপ্রভার বাবা শশীভূষণ মল্লিক ছিলেন ঢাকার নববিধান ব্রাহ্মসমাজের সক্রিয় কর্মী। ১৮৯২ সালে তিনি ঢাকায় নিরাশ্রয় মহিলা ও শিশুদের পুনর্বাসনের উদ্দেশ্যে “মাতৃনিকেতন” নামে একটি আশ্রম প্রতিষ্ঠা করেন। হরিপ্রভার মা নগেন্দ্রবালা মাতৃনিকেতনের দেখাশুনো করতেন। হরিপ্রভা ছোট থেকেই “মাতৃনিকেতনের” সাথে যুক্ত ছিলেন। আশ্রমে কাজ করার সুবাদে তার পরিচয় হয় জাপানি যুবক ওয়েমন তাকেদার সঙ্গে। ওয়েমন তখন ঢাকার বুলবুল সোপ ফ্যাক্টরিতে প্রধান কারিগর ছিলেন। তাদের পরিচয় ক্রমে প্রণয়ে পরিণত হয়। ১৯০৭ সালে উভয় পরিবারের সম্মতিতে তাদের বিয়ে হয়। বিয়ের পর ওয়েমন তার স্ত্রী হরপ্রভাকে নিয়ে ১৯১২ সালে জাপান গমন করেন ও কয়েক মাস পর ১৯১৩ সালে পূর্ববঙ্গের ঢাকায় প্রত্যাবর্তন করেন। এই জাপান ভ্রমণের ভিত্তি করে হরপ্রভা একটি ভ্রমণকাহিনী রচনা করেন। ১৯১৫ সালে তার ভ্রমণ কাহিনী বঙ্গমহিলার জাপান যাত্রা ঢাকা থেকে প্রকাশিত হয়। হরিপ্রভা তাকেদা বঙ্গমহিলার জাপান যাত্রা "যেভাবে তৈরী হলো হরপ্রভা তাকেদার প্রামাণ্য চিত্র"। ১৬ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০২১।  "হরিপ্রভা তাকেদাকে খুঁজে পাওয়া"। ১৬ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০২১।
জোরাম ন্যাশনালিস্ট পার্টি

জোরাম ন্যাশনালিস্ট পার্টি হল ভারতের মিজোরাম রাজ্যের একটি স্বীকৃত রাজ্য রাজনৈতিক দল। দলটি অতীতে মিজো ন্যাশনাল ফ্রন্ট (ন্যাশনালিস্ট) (এমএনএফ(এন)) নামে পরিচিত ছিল। প্রাক্তন সাংসদ লালডুহোমা এই দলের নেতা। ১৯৯৭ সালে মিজো ন্যাশনাল ফ্রন্ট ভেঙে এমএনএফ(এন) গঠিত হয়। দলটি ২০০৩ ও ২০০৮ সালের বিধানসভা নির্বাচনে মিজোরাম বিধানসভায় দু’টি আসন জয় করেছিল। বর্তমানে জোরাম ন্যাশনালিস্ট পার্টি জোরাম পিপল’স মুভমেন্টের অঙ্গীভূত হয়েছে। "List of Political Parties and Election Symbols main Notification Dated 18.01.2013" (পিডিএফ)। India: Election Commission of India। ২০১৩। সংগ্রহের তারিখ ৯ মে ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mizoram: MPC severs ties with Zoram People's Movement"। eastmojo। সংগ্রহের তারিখ ১৩ আগস্ট ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ZNP Official Website - http://www.zoramnationalistparty.org[স্থায়ীভাবে অকার্যকর সংযোগ]
ভারতীয় ট্রাইবাল পার্টি

ভারতীয় ট্রাইবাল পার্টি (বিটিপি) হল ভারতের গুজরাত রাজ্য-ভিত্তিক একটি রাজনৈতিক দল। ২০১৭ সালে ঝগডিয়ার বিধায়ক তথা বিশিষ্ট আদিবাসী নেতা ছোটুভাই বাসব এই দলটি প্রতিষ্ঠা করেন। তিনি ইতিপূর্বে জনতা দল (সংযুক্ত)-এর সদস্য ছিলেন। ভারতের নির্বাচন কমিশন অনুচ্ছেদ ১০বি অনুযায়ী বিটিপি-কে অটো রিকশা প্রতীক প্রদান করে। প্রতিষ্ঠার দুই মাসের মধ্যেই ভারতীয় ট্রাইবাল পার্টি (বিটিপি) ২০১৭ সালের গুজরাত বিধানসভা নির্বাচনে দু’টি আসন জয় করে। ২০২২ সালের গুজরাত বিধানসভা নির্বাচন উপলক্ষ্যে বিটিপি অল ইন্ডিয়া মজলিস-ই-ইত্তেহাদুল মুসলিমিন দলের সঙ্গে জোট গঠন করেছে। ২০১৮ সালের রাজস্থান বিধানসভা নির্বাচনে বিটিপি দু’টি আসন জয় করে। তারপরে দলটি ভারতীয় জাতীয় কংগ্রেস নেতৃত্বাধীন সরকারে যোগদান করলেও ২০২০ সালে সমর্থন প্রত্যাহার করে নেয়। বহুজন সমাজ পার্টি গুজরাত বিধানসভা নির্বাচন, ২০১৭ রাজস্থান বিধানসভা নির্বাচন, ২০১৮ ভারতে নির্বাচন ভারতে রাজনৈতিক দলগুলির তালিকা "'White House' to be centre of Bhilistan movement!"। The Times of India। সংগ্রহের তারিখ ৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Clamour for separate Saurashtra, Bhilistan to get louder"। dna। ২০১৩-০৮-০১। সংগ্রহের তারিখ ৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Partywise Result"। eciresults.nic.in। ২৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Election Commission of India letter" (পিডিএফ)। The Election Commission of India। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Deepalakshmi, K. (১৮ ডিসেম্বর ২০১৭)। "Bharatiya Tribal Party opens account in Gujarat"। The Hindu। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "AIMIM joins hands with Bhartiya Tribal Party to contest local polls in Gujarat"। New Indian Express। ২ জানুয়ারি ২০২১। সংগ্রহের তারিখ ৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Why Chhotubhai Vasava's Bharatiya Tribal Party withdrew support to Congress govt in Rajasthan"। theprint। ১৫ ডিসেম্বর ২০১৮। সংগ্রহের তারিখ ৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বিকাশ রায়

বিকাশ রায় (১৯১৬-১৯৮৭) একজন বিখ্যাত বাঙালি অভিনেতা। তিনি বহু ছবিতে পার্শ্বচরিত্রে দাপটের সাথে অভিনয় করেছেন। তার জন্ম কলকাতার ভবানীপুরে। পিতার নাম যুগলকিশোর রায়। তাদের পৈতৃক নিবাস ছিল নদীয়ার মদনপুর নিকট প্রিয়নগরে। কলকাতার মিত্র ইন্সটিটিউশন থেকে ১৯৩২ খ্রিষ্টাব্দে ম্যাট্রিকুলেশন পাশ করে কলকাতা বিশ্ববিদ্যালয় থেকে স্নাতক হন ১৯৩৬ সালে। সিনেমা-থিয়েটারের চাইতে ঝোঁক ছিল বেশি সাহিত্যে। প্রেসিডেন্সি কলেজ এ পড়ার সময় কলেজ ম্যাগাজিনে নিয়মিত লিখতেন। ‘বেদুইন’ নামে একটা সাহিত্য পত্রিকাও প্রকাশ করেছিলেন। বি.এল (আইন) পাশ করেন ১৯৪১ সালে, কিন্তু স্থায়ীভাবে ওকালতি পেশা গ্রহণ করেননি। কর্মজীবন শুরু হয় এক ব্যারিস্টারী ফার্মের জুনিয়র হিসাবে। আইন ব্যবসা ছেড়ে দিয়ে চাকরি নিলেন সরকারি সিভিল ডিফেন্স বিভাগে, হেড ক্লার্কের। সেখানেও থাকলেন না। অনেক কম বেতনে, আশি টাকার মাস মাইনেতে চাকুরি নিলেন রেডিওর ঘোষকের। রেডিওর অনিশ্চিত চাকুরি ছেড়ে এক বাল্যবন্ধুর সহায়তায় যোগ দিলেন বিখ্যাত বিজ্ঞাপন সংস্থায় যোগ দেন। বিকাশ রায় তার বাচনভঙ্গি, কন্ঠস্বর এবং অনবদ্য স্টাইলের জন্যে বাংলা চলচ্চিত্রে বিশেষ স্থান করে নেন। তার অভিনয় জীবন দীর্ঘ ৩৮ বছরের। এর মধ্যে তিনি মঞ্চেও অভিনয় করেছেন। তার অভিনীত শ্রেষ্ঠ ছবিগুলির মধ্যে ৪২, রত্নদীপ, জিঘাংসা, টাকা আনা পাই, কীর্তিগড়, না, মরুতীর্থ হিংলাজ, সব্যসাচী, বনহংসী, রাত্রির তপস্যা, আরোগ্য নিকেতন উল্লেখযোগ্য। পরিচালনা ও প্রযোজনা করেছেন অনেকগুলি বিখ্যাত বাংলা সিনেমা। তার রচিত গ্রন্থ 'মনে পড়ে', 'কিছু ছবি কিছু গল্প', 'প্রসঙ্গ অভিনয়', 'আমি'। "বিকাশ রায়"। বিকাশপিডিয়া। সংগ্রহের তারিখ ১১ মার্চ ২০১৭।  ইন্টারনেট মুভি ডেটাবেজে বিকাশ রায় (ইংরেজি)
রনিত মোর

রনিত গজানন মোর (জন্ম: ২ ফেব্রুয়ারি ১৯৯২) একজন ভারতীয় প্রথম শ্রেণীর ক্রিকেটার যিনি কর্ণাটকের হয়ে খেলে, তিনি একজন ডানহাতি মিডিয়াম ফাস্ট বোলার। তিনি ২০১৩ থেকে চেন্নাই সুপার কিংস স্কোয়াডের সদস্য হন  এবং ৩০ ই এপ্রিল ২০১৫ এ ইডেন গার্ডেনে কলকাতা নাইট রাইডার্সের বিপক্ষে আইপিএলে অভিষেক করেছিলেন। রনিত তার স্কুল পড়াশোনা করেছেন গোমতেশ উচ্চ বিদ্যালয়, বেলগাম এবং তার প্রাক বিশ্ববিদ্যালয় গগতে কলেজ থেকে এবং এখন জাইন কলেজ থেকে ব্যবসায় স্নাতক সম্পন্ন করছেন। ঘরোয়া টি -টোয়েন্টি টুর্নামেন্টে কর্ণাটকের প্রতিনিধিত্ব করেছেন রনিত।  তিনি ২০১৮-১৯ রঞ্জি ট্রফির গ্রুপ পর্বে কর্ণাটকের জন্য সর্বাধিক উইকেট শিকারী ছিলেন। "Chennai Super Kings sign five uncapped bowlers"। ESPNcricinfo (ইংরেজি ভাষায়)। সংগ্রহের তারিখ ২০২১-১০-১৭।  Uday (২০১২-০২-১৮)। "Ronit More in Ranji One day team | All About Belgaum" (ইংরেজি ভাষায়)। সংগ্রহের তারিখ ২০২১-১০-১৭।  "সংরক্ষণাগারভুক্ত অনুলিপি"। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০২১।  "From irresistible Rajasthan to inconsistent Karnataka"। ESPNcricinfo (ইংরেজি ভাষায়)। সংগ্রহের তারিখ ২০২১-১০-১৭।  রনিত মোর ইএসপিএন ক্রিকইনফোতে
মোন্দলি এমপোতো

মোন্দলি এমপোতো (ইংরেজি: Mondli Mpoto; জন্ম: ২৪ জুলাই ১৯৯৮) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব ব্লুমফন্টেইন সেল্টিক এবং দক্ষিণ আফ্রিকা জাতীয় দলের হয়ে গোলরক্ষক হিসেবে খেলেন। ২০১৫ সালে, এমপোতো দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৯ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ২ ম্যাচে অংশগ্রহণ করেছেন। মোন্দলি এমপোতো ১৯৯৮ সালের ২৪শে জুলাই তারিখে দক্ষিণ আফ্রিকায় জন্মগ্রহণ করেছেন এবং সেখানেই তার শৈশব অতিবাহিত করেছেন। এমপোতো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন। "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ১৫।  "South Africa confirm final squad" [দক্ষিণ আফ্রিকার চূড়ান্ত দল ঘোষণা]। kickoff.com (ইংরেজি ভাষায়)। কিকঅফ। ৩ জুলাই ২০২১। ৩ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৭ জুলাই ২০২১।  সকারওয়েতে মোন্দলি এমপোতো (ইংরেজি) ট্রান্সফারমার্কেটে মোন্দলি এমপোতো (ইংরেজি) ওয়ার্ল্ডফুটবল.নেটে মোন্দলি এমপোতো (ইংরেজি)
আবেগসূচক পদ

আবেগসূচক পদ হলো সেসব পদ বা শব্দাংশ, যা দিয়ে মনের নানা ভাব বা আবেগকে প্রকাশ করা হয়। এই ধরনের পদ বাক্যের অন্য শব্দের সঙ্গে সরাসরি সম্পর্কিত না হয়ে স্বতন্ত্রভাবে ব্যবহৃত হয়। আবেগসূচক পদের পর সাধারণত আবেগসূচক চিহ্ন (!) ও কমা চিহ্ন (,) বসে। এই ধরনের আবেগসূচক পদের সাহায্যে অনুমোদন, সম্মতি, সমর্থন ভাব প্রকাশ করা হয়। উদাহরণস্বরূপ- হ্যাঁ, আমাদের জিততেই হবে। বেশ, তবে যাওয়াই যাক। এই ধরনের আবেগসূচক পদ প্রশংসাবাচক মনোভাব প্রকাশে ব্যবহৃত হয়। উদাহরণস্বরূপ- শাবাশ! এমন খেলাই তো চেয়েছিলাম! বাহ্! চমৎকার লিখেছ। এই ধরনের আবেগসূচক শব্দ অবজ্ঞা, ঘৃণা, বিরক্তি মনোভাব প্রকাশে ব্যবহৃত হয়। উদাহরণস্বরূপ- ছি ছি! এরকম কথা তাঁর মুখে মানায় না। জ্বালা! তোমাকে নিয়ে আর পারি না! এই ধরনের আবেগসূচক শব্দ আতঙ্ক, যন্ত্রণা, কাতরতা প্রকাশ করে। উদাহরণস্বরূপ- উহ্, কী বিপদে পড়া গেল। বাপরে বাপ! কী ভয়ঙ্কর ছিল রাক্ষসটা। এই ধরনের আবেগসূচক শব্দ বিস্মিত বা আশ্চর্য হওয়ার ভাব প্রকাশ করে। উদাহরণস্বরূপ- আরে! তুমি আবার কখন এলে? আহ্, কী চমৎকার দৃশ্য! এই ধরনের আবেগসূচক শব্দ করুণা, মায়া, সহানুভূতি মনোভাব প্রকাশ করে। উদাহরণস্বরূপ- আহা! বেচারার এত কষ্ট। হায় হায়! ওর এখন কী হবে! এই ধরনের আবেগসূচক শব্দ সম্বোধন বা আহ্বান করার ক্ষেত্রে ব্যবহৃত হয়। উদাহরণস্বরূপ- হে বন্ধু, তোমাকে অভিনন্দন। ওগো, তোরা জয়ধ্বনি কর। এই ধরনের আবেগসূচক শব্দ বাক্যের অর্থের পরিবর্তন না ঘটিয়ে কোমলতা, মাধুর্যের মতো বৈশিষ্ট্য এবং সংশয় অনুরোধ, মিনতির মনোভাব প্রকাশের জন্যে অলংকার হিসেবে ব্যবহৃত হয়। উদাহরণ- দূর! এ কথা কি বলতে আছে? যাকগে, ওসব কথা থাক। ইংরেজি ভাষাতেও আবেগসূচক পদ ব্যবহৃত হয়। কিছু ইংরেজি আবেগসূচক শব্দ- Hi!, Hello!, Hmm, Hurray!, Sad!, Ouch!, Oh!, Yay, Holy Jesus!, Yup প্রভৃতি। বাংলা ভাষার ব্যাকরণ ও নির্মিতি, নবম-দশম শ্রেণি, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ। ২০২১ সংস্করণ।
সংযোজক পদ

সংযোজক পদ বা যোজক পদ হলো সে সকল শব্দ, যা পদ, বর্গ বা বাক্যকে সংযুক্ত করে। বৃহৎ অর্থে এটি বাংলা অব্যয় পদের অংশ, তাই একে সংযোজক অব্যয়ও বলে। সংযোজক পদের মধ্যে এটিই হলো প্রধান ও প্রাথমিক পদ। এই ধরনের সংযোজক পদ দুটি শব্দ বা বাক্যকে যুক্ত করে। যেমন- ও, এবং। উদাহরণ: রহিম ও করিম এই কাজটি করেছে। জলদি দোকানে যাও এবং পাউরুটি কিনে আনো। এই ধরনের সংযোজক পদ একাধিক শব্দ বা বাক্যের মধ্যে বিকল্প নির্দেশ করে। এ ধরনের পদ সাধারণত না-বাচক হয়। যেমন- বা, অথবা, না-কি (নাকি), না-হয় (না হয়), আর। উদাহরণ: লাল বা নীল কলমটা আনো। চা না-হয় কফি খান। এই ধরনের সংযোজক পদ বাক্যের দুটি অংশের সংযোগ ঘটায় এবং প্রথম বাক্যের বক্তব্যের সঙ্গে বিরোধ তৈরি করে। যেমন- কিন্তু, তবে, তবু, তবুও, যদি, যত, তত, সুতরাং, অতএব। উদাহরণ: এত পড়লাম, কিন্তু পরীক্ষায় ভালো করতে পারলাম না। তাকে আসতে বললাম, তবু এল না। এই ধরনের সংযোজক পদ বাক্যের এমন দুটি অংশের মধ্যে সংযোগ ঘটায়, যার একটি অন্যটির কারণ হয়। যেমন- কারণ, তাই, এভাবে, ফলে। উদাহরণ: জিনিসের দাম বেড়েছে, কারণ চাহিদা বেশি। বসার সময় নেই, তাই যেতে হচ্ছে। এ ধরনের সংযোজক পদ একে অন্যের পরিপূরক হয়ে বাক্যে ব্যবহৃত হয়। সাধারণত দুটি বিরোধ সংযোজক পদ বাক্যের দুই স্থানে ব্যবহৃত হয়েও একই আচরণ করলে তা সাপেক্ষ সংযোজক হয়। যেমন- যদি...তবে, যত...তত। উদাহরণ: যদি রোদ ওঠে, তবে রওনা দেবো। যত পড়ছি, ততই নতুন করে জানছি। বাংলা ভাষার ব্যাকরণ ও নির্মিতি, নবম-দশম শ্রেণি, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ। ২০২১ সংস্করণ।
অ্যামান্ডা বাইন্স

অ্যামান্ডা লরা বাইন্স (ইংরেজি: Amanda Laura Bynes) (জন্ম: ৩ এপ্রিল, ১৯৮৬) একজন মার্কিন অভিনেত্রী, কমেডিয়ান, ফ্যাশন ডিজাইনার, গায়িকা, এবং কণ্ঠ অভিনেত্রী। তিনি নিকেলোডিয়ন টেলিভিশন চ্যানেলে দি অ্যামান্ডা শো নামে নিজের একটি টেলিভিশন অনুষ্ঠান উপস্থাপনা করতে। নিকেলোডিয়নের হয়ে তিনি ১৯৯০-এর দশকে অল দ্যাট নামক আরো একটি সফল টেলিভিশন অনুষ্ঠানে কাজ করেন। ২০০০-এর দশকে তার চলচ্চিত্র শিল্পে পদাপর্ণ হয়। টিনএজার হিসেবে বিভিন্ন চলচ্চিত্রে তিনি অভিনয় করেন। এর মধ্যে উল্লেখযোগ্য শি’স দ্য ম্যান (২০০৬) এবং হেয়ারস্প্রে (২০০৭)। ২০০৬ সালে বাইন্স পিপল ম্যাগাজিনের জরিপে অনূর্ধ্ব ২৫ বয়সের ২৫ জন তারকার এক তালিকায় (25 Hottest Stars Under 25) স্থান লাভ করেন। ২০০৭ সালে তিনি ফোর্বস-এর অনূর্ধ্ব ২১ বয়সের জনপ্রিয় ব্যক্তিত্বদের মাঝে ৫ম সর্বোচ্চ পারিশ্রমিক গ্রহণকারী অভিনেত্রী হিসেবে আবির্ভূত হন। তাঁর আয়ের পরিমাণ ছিলো ২৫ লক্ষ মার্কিন ডলার। ক্যালিফোর্নিয়ার থাউসেন্ড ওকসে অ্যমান্ডা বাইন্সের জন্ম ও বেড়ে ওঠা। তাঁর মা লিন অরগ্যান একজন সহকারী দন্ত চিকিৎসক ও অফিস ব্যবস্থাপক। বাবা রিক বাইন্স পেশায় ছিলেন একজন দন্ত বিশারদ। এছাড়া মাঝে মাঝে তিনি রম্যচরিত্রেও অভিনয় করতেন। বাইন্সের বড় দুই ভাই-বোন আছে। একজনের নাম টমি (জন্ম: ১৯৭৪) ও অপরজনের নাম জিলিয়ান (জন্ম: ১৯৮৩)। জিলিয়ানের ইউনিভার্সিটি অফ ক্যালিফোর্নিয়া, লস অ্যাঞ্জেলস থেকে থেকে ইতিহাস শাস্ত্রে স্নাতক ডিগ্রি আছে, তাছাড়া তিনি সামান্য কিছু অভিনয়ও করেছেন। বাইন্সের নানী কানাডার টরেন্টো থেকে যুক্তরাষ্ট্রে এসেছিলেন। তাঁর ভেতর আইরিশ, পোলিশ, রুশ, এবং রোমানীয় বংশের ঐতিহ্য আছে। অ্যামান্ডা বাইন্সের বাবা একজন রোমান ক্যাথলিক ও মা হচ্ছেন ইহুদি। বাইন্স নিজেকে একজন ইহুদি হিসেবে বর্ণনা করেন, কিন্তু তিনি আরো বলেছেন, “আমি এখনো ঠিক করিনি (ধর্মের ব্যাপারে)। আমি জানি না আমি সত্যিকার অর্থে কী বিশ্বাস করি”। Biography of Amanda Bynes CanWest News Service (২০০৬-০৫-০২)। "Young and hot"। Canada.com। ২০০৭-১০-১১ তারিখে মূল থেকে আর্কাইভ করা। সংগ্রহের তারিখ ২০০৭-০৭-১৯।  Forbes staff (২০০৭-০২-২৬)। "Young Hollywood's Top-Earning Stars"। Forbes.com। সংগ্রহের তারিখ ২০০৭-০৭-১৯।  "Amanda Bynes Biography (1986–)"। FilmReference। ২০০৭। সংগ্রহের তারিখ ২০০৭-০৭-১৯।  Topel, Fred (২০০৭-০৭-১৮)। "Amanda Bynes on Hairspray"। CanMan। ২০১৮-০৯-১৫ তারিখে মূল থেকে আর্কাইভ করা। সংগ্রহের তারিখ ২০০৭-০৭-১৯।  Bloom, Nate (২০০৭-০৭-১০)। "She's the Man: A Q&A with Amanda Bynes"। InterfaithFamily.com। ২০১২-০৬-০৩ তারিখে মূল থেকে আর্কাইভ করা। সংগ্রহের তারিখ ২০০৭-০৭-১৯।  http://twitter.com/amandabynes/status/7426124294 [১] Mentioned on Jimmy Kimmel Live, (March 7, 2006); can be viewed at http://www.youtube.com/watch?v=0EbyYi9Cpww Mentioned on Rove, 2006—can be seen at http://youtube.com/watch?v=Eyur6BtlEOQ http://www.usatoday.com/life/movies/news/2007-07-22-hairspray-cast_N.htm উইকিমিডিয়া কমন্সে অ্যামান্ডা বাইন্স সংক্রান্ত মিডিয়া রয়েছে। ইন্টারনেট মুভি ডেটাবেজে অ্যামান্ডা বাইন্স (ইংরেজি) অলমুভিতে অ্যামান্ডা বাইন্স অ্যামান্ডা বাইন্স - টিভি ডট কম দ্য অ্যামান্ডা শো-এর প্রাতিষ্ঠানিক ওয়েবসাইট
কামতা সত্যেন্দ্রনাথ উচ্চ বিদ্যালয়

কামতা সত্যেন্দ্রনাথ উচ্চ বিদ্যালয় নওগাঁ জেলা একটি উচ্চ মাধ্যমিক বিদ্যালয়। বিশ্বকবি রবীন্দ্রনাথ ঠাকুরের পৃষ্টপোষকতায় ১৯১৩ সালে এই বিদ্যালয়টি প্রতিষ্ঠা করা হয়েছিল। এটি হলো সমগ্র বাংলাদেশের মধ্যে রবীন্দ্রনাথ ঠাকুরের পৃষ্ঠপোষকতায় তৎকালীন সময়ে নির্মিত দ্বিতীয় শিক্ষা প্রতিষ্ঠান। কামতা এস.এন. উচ্চ বিদ্যালয় রাজশাহী বিভাগের নওগাঁ জেলার রাণীনগর থানার অন্তর্গত। এটি পারইল ইউনিয়ন ভান্ডারগ্রামে অবস্থিত। কামতা এস.এন. (সত্যেন্দ্রনাথ) উচ্চ বিদ্যালয় নওগাঁ জেলা শহর থেকে মাত্র ২১ কিলোমিটার দূরত্বে অবস্থিত। এছাড়া, পূর্বে অবস্থিত বগুড়া জেলা শহর থেকে ৪৬ কিলোমিটার, উত্তরে নাটোর জেলা শহর থেকে ৫৭ কিলোমিটার দূরত্বে অবস্থিত।[তথ্যসূত্র প্রয়োজন] ১৮৮৫ সালের শুরুর দিকে রবীন্দ্রনাথ ঠাকুর তার পৈত্রিক সূত্রে পাওয়া কালীগ্রাম পরগনার জমিদারি দেখাশুনার জন্য নওগাঁর ভান্ডারগ্রামে স্থাপন করেন দ্বিতীয় কাচারী বাড়ি।[তথ্যসূত্র প্রয়োজন] এলাকার জমিদারীর ম্যানেজার ছিলেন শিক্ষানুরাগী বাবুপ্যারী মোহন রায়। তারই সার্বিক প্রচেষ্টার ফলে এই বিদ্যালয়টি অত্র এলাকার মানুষের মাঝে শিক্ষার আলো ছড়িয়ে দেওয়ার জন্য প্রতিষ্ঠা করা হয়। রবীন্দ্রনাথ ঠাকুর বিশ্বাস করতেন প্রজাদের জীবন যাত্রার মান উন্নয়নে শিক্ষার প্রয়োজন। শিক্ষার আলো ছাড়া প্রজাদের সার্বিক উন্নয়ন একেবারেই সম্ভব নয়। সে উপলব্ধি থেকেই স্থানীয় কিছু শিক্ষানুরাগী তৎকালীন সমাজ সেবক ও পঞ্চপ্রধান মৌলভী মোঃ ইকিমুল্লাহ ও স্থানীয় পন্ডিতদের সহায়তায় এই প্রত্যন্ত ভান্ডার গ্রামে রবীন্দ্রনাথ ঠাকুরের ভাই সত্যেন্দ্রনাথের নামে এই বিদ্যাপিঠ প্রতিষ্ঠা করা হয়। প্রতিষ্ঠার সময় রবীন্দ্রনাথ ঠাকুরের ভাই এই বিদ্যালয়য়ের নামে ১ একর ৯৪ শতক জমি দান করেন।[তথ্যসূত্র প্রয়োজন] কামতা এস.এন. (সত্যেন্দ্রনাথ) উচ্চ বিদ্যালয়ে ২০০৪ সালে খোলা হয় ভোকেশনাল (কারিগরি) শাখা। প্রত্যন্ত এলাকার শত শত শিক্ষার্থীরা এই বিদ্যাপিঠ থেকে কারিগরি শিক্ষা গ্রহণ করছে।[তথ্যসূত্র প্রয়োজন] বর্তমান কামতা এস.এন. (সত্যেন্দ্রনাথ) উচ্চ বিদ্যালয়ে পড়াশোনা করছে ৫৬০ জন শিক্ষার্থী। বিদ্যালয়টিতে ৬ষ্ঠ শ্রেণি থেকে ১০ম শ্রেণি পর্যন্ত শিক্ষা প্রদান করা হয়। নিয়মিত বাংলা ভাষায় পাঠদান করা হয়। এছাড়া রয়েছে শিক্ষক-শিক্ষিকা সহ ২৫ জনের স্কুল পরিচালনা সদস্য।[তথ্যসূত্র প্রয়োজন] হোসনে আরা লুৎফা ডালিয়া - একজন বাংলাদেশী রাজনীতিবিদ "রাণীনগরে শীতবস্ত্র পেয়ে প্রতিবন্ধী শিক্ষার্থীদের মুখে হাসি"। দৈনিক কালের কন্ঠ। সংগ্রহের তারিখ ২০২৩-০৮-১০।  Dainikshiksha (২০১৭-০৩-০৯)। "শিক্ষার আলো ছড়িয়ে আসছে শতবর্ষী কামতা এসএন উচ্চ বিদ্যালয় - দৈনিকশিক্ষা"। Dainik shiksha (ইংরেজি ভাষায়)। সংগ্রহের তারিখ ২০২৩-০৮-১০।
স্বাধীনতা ক্রীড়া সংঘ

স্বাধীনতা ক্রীড়া সংঘ (সাধারণত স্বাধীনতা কেএস অথবা শুধুমাত্র স্বাধীনতা নামে পরিচিত) হচ্ছে ঢাকা ভিত্তিক একটি বাংলাদেশী পেশাদার ফুটবল ক্লাব। এই ক্লাবটি বর্তমানে বাংলাদেশের শীর্ষ স্তরের ফুটবল লীগ বাংলাদেশ ফুটবল প্রিমিয়ার লীগে প্রতিযোগিতা করে। এই ক্লাবটি ২০০৫ সালে প্রতিষ্ঠিত হয়েছে। বর্তমানে এই ক্লাবের ম্যানেজারের দায়িত্ব পালন করছেন মাসুদ আলম জাহাঙ্গীর এবং সভাপতির দায়িত্ব পালন করছেন সৈয়দ সাইফুর রহমান। স্বাধীনতা হচ্ছে বাংলাদেশ চ্যাম্পিয়নশিপ লীগের বর্তমান চ্যাম্পিয়ন, যারা ২০২১ সালে ক্লাবের ইতিহাসে ১ম বারের মতো শিরোপা জয়লাভ করেছিল। "Swadhinata KS"। BFF (ইংরেজি ভাষায়)। ২০১৯-১১-০৬ তারিখে মূল থেকে আর্কাইভ করা। সংগ্রহের তারিখ ২০২০-০২-২৯।  "স্বাধীনতা"। ট্রান্সফারমার্কেট (ইংরেজি ভাষায়)। সংগ্রহের তারিখ ১৭ অক্টোবর ২০২১।  "Swadhinata KS"। scorebing.COM। সংগ্রহের তারিখ ২৯ ফেব্রুয়ারি ২০২০।  "BCL begin from March 28"। Dailysun.COM। সংগ্রহের তারিখ ২৯ ফেব্রুয়ারি ২০২০।  "স্বাধীনতা ক্রীড়া সংঘ চ্যাম্পিয়ন"। Daily Jagonews। ১৮ জুলাই ২০২১। সংগ্রহের তারিখ ১৯ জুলাই ২০২১।